Focul a izbucnit în noaptea de miercuri spre joi în groapa de la Pata Rât și s-a întins pe o suprafață de 1.000 de metri pătrați.  Cauzele incendiului sunt necunoscute, însă prefectul Clujului, Aurel Cherecheș, nu exclude varianta ca acest foc să fi fost pus intenționat.  Potrivit purtătorului de cuvânt al Inspectoratului pentru Situații de Urgență (ISU) Cluj, Andrei Biriș, incendiul a izbucnit în jurul orei 21,00, iar vântul puternic a favorizat întreținerea focului.